
Colombia 16 Juli 2002acaba di fayece 
E COM PANIANAN CU y ta bira e di 8 morto den trafico pa 


loke ta 2023. 


NO A PAGA E DEBE DI Cuerpo Policial Aruba ta manda 


palabra di condolencia na famia di e 


CORON A fayecido. 


Chauffeur a primi PLAGA DI KAKALAKA 
trot na lugar di brake NA TILBURG 

NA MEMORIA DI UN GRAN BALUARTE, CHOMON CROES 


Diadomingo 8 oktober 
nos a ricibi e noticia 
tristo cu un baluarte, un 
campañador y luchador 
grandi pa nos prestigioso 
partido MEP, esta sr. 
Geronimo (Chomon) Croes 
dfm a bay laga nos. 


Desde mi infancia mi a 
conoce Chomon, unda 
e tempo aya hopi di 
e muchanan di Ayo y 
vecindario tabata bay 
scol y misa di Santa Cruz 
na pia. Asina nos tabata 
topa otro den mi infancia. 
Mas despues cu Chomon 
a casa y a construi su cas 
na Siribana hopi cerca di 
unda ami tambe a biba, 
esta Siribana, a nace un 
amistad. Asina nos a 
conoce otro y a crece un 
amistad y aprecio pa otro. 


Desde 4 di maart 1975 mi a 
subi lista di MEP y desde e 
prome vez caba den politica 
Chomon cu su señora 
Maria a bira activo y tabata 
yuda nos den tur actividad 
y particularmente durante 
campaña, unda fuera di 
bishita hende y organisa e 
dia di eleccion, semper e 
tabata tey pa nos partido. 
Mi ta corda nos urna di 


bario na Kadushi Largo, 
unda tanto Chomon como 
Maria tabata yuda nos. Nos 
a forma un grupo cu tabata 
bishita e bario aki cas pa 
cas. Nos tabata conoce 
e bario completamente. 
Asina nos a haya sosten 
increibel grandi di henter 
e bario y e sosten tabata 
masal. 

Asina durante e añanan mi 
tabata riba lista di MEP, 7 
vez como candidato y 7 vez 
como lider desde eleccion 
di 6 di januari 1989. Nos 
a skirbi asina historia 
politico, unda cu nos tabata 
haya masha hopi voto mes 
pa nos partido MEP. 


Mi ta corda ainda e prome 
eleccion cu mi a bay como 
lider, esta 6 di januari 1989. 
MEP a haya 777 voto na 
Kadushi Largo, cu tabata 
mas cu cu 3⁄4 di henter 
e electorado na e urna 
ey. Despues nos tabatin 
eleccionnan manera 
28/9/2001, nos a haya ey 
849 voto, 23/9/2005, 773 
voto y 25/9/2009, 681 
voto. No mester lubida cu 
e cantidad di hendenan 
cu por vota ey tabata 1000 
y pico. Nos a concentra 
den e bario cu mi a nace y 


Detencion 
relaciona cu 
accidente mortal 


Polis a detene un homber awe relaciona 
cu un investigacion penal di un accidente 
di trafico pisa riba diaranzon anochi 11 di 


OPENBAAR 
MINISTERIE 
ARUBA 


oktober ultimo riba L.G. Smith boulevard 
na Oranjestad. Den e accidente aki, entre 


un auto y un motorcycle, un motoclista di 
24 aña di edad y su pasahero di 21 aña 
di edad a resulta criticamente herida. E dama pasahero a 
fayece ayera a consecuencia di su lesionnan. E motoclista 


ta den condicion grave. 


crece, unda den e eleccion 
di 8/1/93 como lider na 
e urna ey so mi a haya 
375 voto, 28/9/2001, 298 
voto, 23/92005, 366 voto 
y na e ultimo eleccion cu 
mi a participa 25/9/2009 
mi a haya 318 voto cu ta 
recordnan den historia 
politico di nos isla. 


Locual mi kier ilustra ta 
e trabaonan di Chomon 
dfm y Maria. Hunto cu 
un grupo relativamente 
chikito nos a logra e 
hazaña y exito grandi aki. 
Chomon y Maria tabata 
para semper cla pa yuda 
MEP y mi persona den tur 
actividad y campaña. Su 
honestidad, lealtad tabata 
hopi grandi. E tabata tin 
un simpatia grandi pa nos. 
E tabata gusta pa tin respet 
pa otro y bo por a conta 
cu su cooperacion den tur 
cos. Na tur momento para 


cla pa yuda. 
Chomon, bo tabata parti 
di momentonan grandi y 


historico di nos partido 
MEP. 


ANUNCIO/BLBA/009/23 


Di acuerdo cu articulo 3 di “Arbeidsbesluit 111” Mediador di Gobierno na Aruba ta 


anuncia lo siguiente: 


a. Siguiente referendum lo wordo teni bao empleadonan di: 


Nomber di EMPRESA 


Fecha di referendum 


Duracion di referendum 


Luga referendum 


: “Botica Santa Cruz N.V.” 


Diaranson, 25 di october 2023 
12:30 pm — 14:30 pm 


Bureau Landsbemiddelaar 
Dr. Henriquezstraat # 19 


. Na dicho referendum lo participa e sindicatonan: Federacion di Trahadornan di 


Aruba (FTA). 


Empleadonan cu tin derecho di voto cual ta aparece ariba e lista cu ta bai pa e 
partidonan dia 11 di october 2023. 


Aruba, 16 di october 2023 
Mediador di Gobierno 
Anselmo Pontilius 

BELASTING DI HULANDA A MANDA E PROME 
CARTANAN "DWANGSCHRIFT"PA E COMPANIANAN 
CU NO A PAGA E DEBE DI CORONA 


Autoridadnan fiscal a manda e prome cartanan 
na empresarionan cu tin un debe fiscal desde 
e crisis di corona y no paga esaki. Den algun 
caso, a tuma medida pa confisca propiedadnan 
di e empresanan. 


Esaki ta loke e secretario di estado saliente, 
Marnix van Rij, a informa den un carta na 


Parlamento di Tweede Kamer. 


Durante e pandemia di corona, e empresanan 


temporalmente no mester a paga impuesto. 
Esaki tabata supose pa yuda nan pasa e 
obstaculonan. Awor ku e crisis di e corona 
a caba, empresarionan ainda mester paga 
impuesto. Pero hopi tin problema ku esey. 


E carta ta mustra cu 60,000 empresario ta 
atras den pago di nan debe di Corona. Esey ta 


casi un cuarto di tur empresa cu ainda tin un 
debe habri. 


Den caso extremo, e autoridadnan fiscal por 
disidi di manda un ordo di ehecucion. Esaki 
tambe a sosode den varios caso. E orden aki ta 
un prome paso pa por embarga e empresa. Pa 
un" grupo limitá", e confiscasion aki a cuminsa 
awor. 


Na comienso di e luna aki, mas ku 260.000 
compania cu un debe combina di mas cu 19 
biyon euro tabata habri serca autoridad fiscal. 


PLAGA DI KAKALAKA NA TILBURG 


Habitantenan di 
Lombardijenlaan na 
Tilburg ta luchando contra 
un plaga di kakalaka. E 
insectonan ta den gran 
abundancia den casnan y 


kamber." 


otro residente ta bisa. "Mi 
tambe a drumi hopi malo. 
Despues nan ta cana riba 
cortina di bentananan di 


riba caya. 


"Nan ta apodera di bo 
auto, nan ta subi riba daki 
di auto", un habitante ta 
bisa na e emisora Omroep 
Brabant. "Y despues, ora 
bo habri e porta di e auto 
mainta, nan ta hasta 
den bo auto, yen yen di 
kakalaka. 


"Mi ta cuminza grawata 
ora mi ta papia di esaki", 


Paraiso di Kakalaka: 
Segun e habitantenan, 
e kakalakanan ta bin di 
cierto matanan cu mester 
di hopi mantencion; hopi 
yerba ta crece, e matanan 
ta halto y e blachinan no 
ta wordo recogi. Segun e 
habitantenan, e matanan 
ta un paraiso pa e 
kakalakanan. 


E municipio ainda no 
a comenta riba e causa 


di e plaga. Sinembargo, 
Tilburg por informa cu 
e kakalakanan cu wordo 
atrapa ta wordo examina 
na un centro specialisa. 


No ta conosi ainda ki dia 
e municipio lo hasi algo pa 
bringa e plaga. 


kakalaka na farmacia local 
a sold out pa por loe menos 
5 siman caba, e emisora 
regional a bisa. 


E flietnan di veneno pa 


POLIS A RICIBI INFORME DI DAMA DRUMI RIBA UN STOEL BANDA DI 
SUPERMERCAO Y ALGUN HENDE SOSPECHOSO LO TIN BISTA RIBA DJE 


Diadomingo atardi a drenta informe di cu banda di un supermercado na 
Sabana Liber lo tin un dama sinta na soño y no mucho leu algun homber 
cual probablemente tin e dama na bista, mesora a dirigi un patruya na 


e sitio. 


Na yegada di e patruya nan a lanta e dama kende a admiti di ta poco bebi 


pero esnan para poco mas pabao e conosenan di e bario. 


Pero pa tur seguridad polis a dicidi di hiba e dama su cas pa su mesun 


bon. 


Pag.4 


SUO 


Dialuna 16 October 2023 


Auto a bay cay den un rooi ariba 


Tamarijn: 
den careda di 


Diadomingo 
u'or di 
anochi, riba e caminda 
di Tamarijn pa Sero Pita 
a sosode un accidente, 
mesora a pidi pa presencia 
di polis y ambulance. 


Un dama tras di stuur di 


su auto tabata biniendo di 
pabou bayendo direccion 
Sero Pita. Pa un of otro 
motibo e la kita bay na su 
man robes pasa den algun 
mata y bay bolter den un 
rooi basta hundo. 


Na yegada di polis e dama 


caminda di Tamarijn 


Casse. | 
| 


mes a logra sali for di e 
auto. 

E paramediconan cu a 
yega a atende cu e dama 


cu a cana subi den e 


ambulance. 


Mirando cu tur cos tabata 
na ordo, polis por a sigui 


Chauffeur a primi trot 
na lugar di brake y a bai 
den mondi 


su caminda asina cu 
Forensys a yega na e sitio. 
Agentenan a tuma datos di 


e dama chauffeur tambe cu 
a pasa den un susto basta 
bon, cu e lo no lubida pa un 


Menu 17 okt! 


-Higra den ciboyo 


-Mochi pisca 
-Galiña stoba 
-Balchi pisca 
-Porkchop 


Aroz blanco salada funchi 
banana 


Dialuna mainta a drenta 
informe di un accidente cu 
hende herida na e rotonde 
di Adriaan Laclé Boulevard 
y Wilhelminastraat pabao 
di Elmar. Mesora a dirigi 
tanto polis como ambulans 
na e sitio. Na yegada di e 
patruya a bin compronde 
cu un Nissan Tiida color 
oro lo a primi trot na 
lugar di brake y a bai den 
e mondi. Na yegada di e 
ambulans nan a atende cu 
e chauffeur cu a resulta 
herida. Polis a tuma datos 
di e accidente aki. 


MiniBox pa solamente 10 florin!! 
-Galiña stoba 

| | -Balchi pisca 
-higra den ciboyo 


-Special: porkchop + Sopi 


746-3571 565-3232 

Prome Minister Evelyn Wever-Croes: 


Danki na vision y determinacion Minister di Deporte Endy Croes 


STADION GUILLERMO PROSPERO TRINIDAD TA DUNA 
BON BINI NA E PROME WEGA DI SELECCION 
Pabien Aruba cu victoria riba Virgin Island 


Den e curason di e bario 
di Dakota, un stadion cu 
pa hopi tempo no a haya 


atencion di mantencion 
debido, un biaha mas ta 
yama bon bini na e prome 
wega di seleccion di Aruba 
despues di e bunita fase 
di renobacion y un animo 
renoba tambe pa sigui 
uza e facilidad aki pa 
diferente deporte y pa tur 
edad di nos deportistanan. 
E stadion ainda no ta 
completamente cla pero 
pronto lo para den tur su 
splendor atrobe pa brinda 
miho oportunidadnan pa 
nos deportistanan y nos 
pueblo. 


Diasabra 14 di October, 


despues di 7 aña, e 
seleccion di Aruba por a 
hunga na Aruba atrobe 
den e Stadion Guillermo 
Prospero Trinidad. Desde 
2016, seleccionnan di 
futbol di Aruba no por 
a hunga weganan di cas 
oficial di FIFA na Aruba, pa 
motibo cu e condicionnan 
di Stadion Guillermo 
Prospero Trinidad 
no tabata cumpli cu e 
standardnan necesario. 
Gabinete Wever-Croes 
II, apesar di temponan 
dificil, a logra e fondo 
necesario pa haci inversion 
den Stadion Guillermo 
Prospero Trinidad y e 
prome wega di Concacaf 
Nations League Selecion 
Masculino di Aruba vs 
Virgin Island por a tuma 
luga apesar cu e stadion 
ainda no a keda cla. 


Durante e inauguracion 
di e prome wega aki cu 
a tuma luga den Stadion 
Guillermo Prospero 
Trinidad, un publico 
presente hopi anima a laga 
nan aplausonan resona, 
recordando nos cu amor 
pa deporte por transforma 
no solamente un luga, 
sino e animo di henter un 


comunidad. Cu cada wega 
hunga den e stadion aki, 
nos ta cultiva e sofionan di 
nos muchanan, criando un 
futuro unda forsa, trabou 
di ekipo, y determinacion 
ta guia nos pa un miho 
nacion. Den e arena di 
deporte, nos ta haya 
unidad, inspiracion, y e 
promesa di un futuro mas 
briyante. 


Prome Minister Evelyn 
Wever-Croes ta felicita 


Aruba cu Stadion 
Guillermo Prospero 
Trinidad cu pronto lo 
wordo completamente 


renobayta gradici Minister 
di Deporte Endy Croes pa 
su vision y determinacion 
pa brinda nos deporte e 


oportunidad aki. Papien 
Aruba cu victoria cu un 
score 3-1 riba Virgin Island 


poniendo Aruba na cabes 
di e grupo. 


JOB OPPORTUNITY 


ELECTRICIAN 


REQUIREMENTS 


Must be able to execute complete electrical installations, 
delegate and coordinate execution of installation, 
maintenance, troubleshoot and repair 

of electrical systems 


5+ years of experience in similar position 
MTS — EPI Degree or equivalent 
Knowlegde of all type of low voltage electrical equipment 


Those interested may email their 


resumes to info@quickholding.com 
or contact us at 5833739 

MINISTER ENDY CROES A REALISA UN RECORIDO RIBA E 
CAMPUS DI EDUCACION PROFESIONAL INTERMEDIO (EPI) 


ta prepara nos hobennan “unit mangers” di Colegio e bienestar di e alumno. 
pa drenta mercado laboral. EPI y cera conoci cu e Tambe, nos tin cu analisa 
Actualmente, EPI ta staf y docentenan di e e necesidad di e mercado 
conta cu 1644 studiante. scol. Despues, Minister laboral, pa asina ahusta e 
Na yegada directora Endy Croes a haya un  estudionan. Na e momento 
Sra. Ankie Danker y staf  recorido di e scol unda a aki EPI ta ofrece diescinco 
di Colegio EPI a duna bishita e sector di Ciencia (15) estudio na e necesidad 
mandatario di Enseñansa y Tecnologia, Economia, di e mercado laboral. 

y Deporte un caluroso Salubridad y Servicio y 

bonbini na e scol. Minister Hospitalidad y Turismo. Pa conclui, Minister Endy 
Endy Croes a ricibi un E mandatario a presencia CroesaindicacuEPItariba 
presentacion amplio di con e alumnonan ta ricibi un bon caminda. Minister 
unda EPI ta na e momento les y practica. Endy Croes ta gradici e 
aki y unda nan kier bay directora, staf, docente- y 
cu e scol. Directora Sra. Minister Endy Croes a  alumnonan pa e caluroso 
Ankie Danker a presenta e  enfatisa cu ta di vital recepcion. Alabes ta desea 
vision y dialoga riba algun importancia pa estrecha e docente-yalumnonan un 
inkietud, entre otro, cierto e comunicacion entre exitoso aña escolar 2023 — 
mantencion y cu a tuma Ministerio di Enseñansa, 2024. Conta cu sosten di 
contacto cu DOW. Minister staf, “unit manager” y Gabinete Wever — Croes 
Diabierna mainta, haci un bishita oficial na Endy Croes a comparti docentenan di EPI. Hunto II pa hunto nos saca e scol 
Minister Endy Croes a Colegio EPI. Colegio EPI un momento ameno cu e nos tin cu traha pa logra aki padilanti. 


SUA Qu 


Minister Geoffrey Wever 


AGRI Business Academy ta importante pa 
stimula mas negoshi agricola 

Cu dos programa exitoso 
di AGRI Business Academy 
tras di lomba, un sondeo 
a tuma lugar bao di e 
participantenten pa haya 
mas informacion riba e 
programa y su impacto. 
Minister Geoffrey Wever 
y minister Ursell Arends 
hunto cu Qredits Aruba ta 
organisa e programa AGRI 
Business Academy como 
instrumento di maneho 
pa stimula pa mas negoshi 
habri of expande den e 
sector di agricultura y 
contribui na diversifica 
Aruba su economia. 


AGRI Business Academy 
ta un programa pa (futuro) 
empresarionan cu kier 
cuminsa nan propio 
negoshi of cu tin nan 
negoshi caba den e sector 
di agricultura haya mas 
conocimento y experiencia 
den e area di “Business 
Management”. 


Resultado di un sondeo 
ta indica cu algun 
participante a cuminsa 
cu nan mesun negoshi 
despues di a participa na 


e AGRI Business Academy. 
Tambe tin interes bao 
di e participantenan pa 
cuminsa cu nan propio 
negoshi Agricola den e 
siguiente 6 - 12 luna. Un 
mayoria (mas cu 50%) a 
indica cu tin necesidad di 
financiamento pa cuminsa 
of expande nan negoshi 
Agricola. Pa loke ta trata 
tuma cursonan adicional 
den e area di negoshi 
Agricola, un mayoria 
a indica di tuma curso 
adicional y riba e area di 
”Business Management”, 
”Water Management”, 
“Hydroponics” y 
”Aquaculture and 
Aquaponics”. 


Informacion ricibi di 
participantenan ta indica 
cu como instrumento di 
maneho AGRI Business 
Academy ta stimula 
participantenan habri 
nan mesun negoshi den 
e sector di agricultura, 
un meta importante di 
maneho economico di 
Gobierno di Aruba, segun 
minister Geoffrey Wever. 
Facilita un programa 


manera e AGRI Business 
Academy ta necesario 
segun e sondeo, mirando 
e interes cu ta existi 
pa cursonan adicional. 
Minister Geoffrey Wever 
ta contento cu e exito di e 
programa AGRI Business 
Academy y lo sigui traha 
hunto cu minister Ursell 
Arends y Qredits Aruba 
pa sigui facilita banda di 
cursonan adicional tambe 
traha maneho pa mas 
acceso na financiamento, 
cu lo contribui mas ainda 
na mas negoshi agricola. 


Minister Geoffrey Wever y 
minister Ursell Arends ta 
gradici tur participante di 
e AGRI Business Academy 
cu a haci esaki un exito. 


Un palabra di danki tambe 
na Qredits Aruba pa un 
bon cooperacion pa hunto 
ofrece AGRI Business 
Academy na tur ciudadano, 
un programa cu lo sigui 
contribui pa stimula e 
pontencial economico di 
sector di agricultura. 

39 ANA DI EXISTENCIA FADA 


UN BITTER DI MAS... 


POR STROBA BO 
DI JEGA CAS. 


F.A.D.A. (Fundacion Anti Droga 
Aruba) cu su oficina situa na 
Camapanastraat 5, Tarabana 
a wordo funda pa un grupo di 
mayornan cu tabata hopi preocupa 
cu e situacion peligroso di adiccion 
den comienso di e decada di 80. 
Nan a tuma e iniciativa di cuminsa 
cu e proceso pa un fundacion cu e 
meta pa preveni e uzo y abuso di 
droga na Aruba. E necesidad tabata 
pa informa y conscientisa e pueblo 
di Aruba tocante e problemanan 
cu uzo y abuso di droga ta trece 
cu ne. A enfoca riba hoben como 
tambe adulto. Tabata trata di 3 
representante di e mayornan aki 
cu a presenta na notario pa firma 
e statuto riba e fecha di 16 oktober 
1984. Pues FADA ta cumpli riba 16 
oktober 2023, 39 aña di existencia 
brindando servicio na henter e 
comunidad di Aruba. 


Manera ta conoci e uzo di droga 
ta un problema cu mundialmente 
ta wordo combati y ta keda un 
menasa grandi pa e isla di Aruba 
tambe. E problema di abuso di 
alcohol y uzo di droganan ilegal 
ta un problema serio cu ta bin 
dilanti entre hoben y adulto, no 
tin un edad specifico cu hobennan 
ta cuminsa experimenta y uza 
sea droga of alcohol. Esaki ta 
motibo suficiente pa Fundacion 
Anti Droga Aruba sigui traha na 


bienestar di e pueblo di Aruba 
pa tur hoben ta bon na altura cu 
informacion correcto y actualisa. 
Informacion cu ta wordo brinda ta 
adapta for di e edad di 4 aña y cada 
grupo ta ricibi informacion na su 
nivel. 


“Preveni ta miho cu lamenta” ta 
un dicho conoci na Papiamento. 
F.A.D.A. ta traha incansablemente 
den e parti di prevencion di entre 
otro adiccion riba diferente topico. 
E no ta un tarea facil mirando 
cu nos ta un isla turistico cu yen 
entretenimento y semper tin 
actividadnan social caminda 
cu consumo di alcohol ta forma 
parti di mayoria festividad of 
celebracion. Tambe cu aunke 
ta conscientisa constantemente 
den diferente forma ta keda e 
responsabilidad di cada persona 
pa su decision y conducta na 
momento di consumo di alcohol 
of uzo di substancianan legal y 
illegal. 

Durante su existencia e fundacion 
a sigui expande su servicionan 
y enfoca ariba otro formanan di 
adiccion manera gamblemento 
y despues cu e introduccion di 
technologia a agrega video gaming 
y social media/telefoon na su lista 
di temanan. Na 2021 F.A.D.A. a 
haya un tarea mas den cuadro 
di prevencion y e topico di Salud 
Mental a conoce su entrada dentro 
di e cuadro di servicionanan di 
F.A.D.A. Tin programa cu ta 
ser brinda den scol preparatorio, 
primario y secundario cu tin como 
meta padunahermentyenfokariba 
e karakter pa prepara e muchanan 
of hoben pa situacionnan cu nan lo 
por topa cu ne. Corda un persona 
cu ta ofrece un otro droga, no por 
ta un amigo di berdad, mirando 
tur e dafio cu esaki ta haci na salud 
ta uno grandi. 


F.A.D.A. tin un team dinamico di 
trahadornan balente, cu pasion, 
dedicacion y amor pa e labornan 
cu diariamente ta wordo eherce. 


F.A.D.A. manera 

tur otro fundacion ta wordo dirigi 
pa un Directiva y conhuntamente 
cu e personal di e organisacion 
ta percura pa semper tin servicio 
continuo di calidad halto na nos 
comunidad di Aruba. 

F.A.D.A ta brinda diferente charla 
y programanan cu e enfasis ariba 
uzo y abuso di alcohol, droga, 
video gaming, gamblemento y 
informacion tocante salud mental. 
Tin charla pa muchanan di 4 — 
12 aña, hoben nan 13 — 25 aña, 
mayor/adulto, docente/educador 
y compania/profesionalnan. 
F.A.D.A. den transcurso di afianan 
ta duna anualmente un promedio 
di mas cu 240 charla y asina ta 
yega na mayoria mucha y hoben 
cu ta atende scol sea preparatorio, 
primario of secundario. Tambe 
ta duna anualmente un promedio 
di mas cu 50 entrevista via radio, 
t.v., podcast, personal of via 
media social. Den 2022 a duna 
charla y informacion na rond di 
5500 persona. Desde 1 oktober 
2023 F.A.D.A. a conoce cambio 
di director den persona di sr. 
Rhomyko Winklaar cu a tuma e 


reto di maneha e fundacion. 


Di parti di directiva, staff 8 
personal, F.A.D.A. kier gradici 
henter pueblo di Aruba pa e 
confiansa brinda durante e prome 
39 aña di existencia y ta premira cu 
e organisacion ta keda un partner 
strategico pa otro organisacion, 
instituto y gruponan di interes pa 
cu bienestar di nos pais. Un danki 
di curazon na henter comunidad y 
un danki na prensa di Aruba panan 
colaboracion durante tur e añanan 
pa informa y conscientisa pueblo 
cu informacion di balor agrega 
pa cu conscientisacion. Tambe 
palabranan di gradicimento na tur 
persona cu di un otro forma tabata 
parti di e organisacion den forma 
di trahador of como boluntario 
den directiva. 

Pa mas informacion tocante 
informacion y servicio di F.A.D.A. 
por tuma contacto cu number 
telefonico 5832999 of manda un 
What's App na 5644516. Pa keda 
bon informa bishita e facebook, 
web of Instagram page di F.A.D.A. 
Corda un bitter di mas por stroba 
bo di yega cas! 

Minister Endy Croes: 


PUEBLO DI ARUBA A BAHA MASALMENTE PA APOYA 
NOS SELECCION MASCULINO CU TA GANA US VIRGIN 
ISLANDS 3-1 RIBA E VELD DI FUTBOL NOBO 


Aruba tin un hoya di stadion na Dakota cu ta cumpli cu tur 
standard internacional di FIFA 


: Diasabra atardi, tabata 
prome biaha despues di 
shete (7) aña cu seleccion 
di Aruba a hunga un 
wega oficial na cas. 
Pueblo di Aruba a baha 
masalmente pa presencia 
e wega clasificatorio di 


CONCACAF Nations 
League unda cu nos 
Seleccion Masculino 


duro pa cumpli cu e lista Wever — Croes II y Lotto 
di excepcion y pa tin tur pa Deporte pa pone e 
cos na ordo pa asina nos fondonan disponibel pa 
seleccion por a hunga na renobacion di e stadion. 
cas. Desde diaranson, Tambe, mandatario di 
tin un representante di Deporte a subraya cu e ta 
CONCACAF na Aruba cua contento di e colaboracion 
controla e trabou. Minister cu CONCACAF, FIFA, AVB 
Endy Croes a enfatisa cu y alabes minister Endy 
hunto den ekipo a logra pa Croes ta felicita Seleccion 
Aruba hunga na cas. Sigur di Aruba cu e gran victoria 
un bunita wega unda cu aki. 


a enfrenta US Virgin 
Islands. Manera ta conoci, 
Compleho Deportivo 
Guillermo Prospero 
Trinidad ta den pleno 
renobacion y no ta cla 
ainda, pero FIFA a aproba 
e yerbe artificial y a haci 
algun excepcion pa e 
weganan clasificatorio 
di CONCACAF Nations 
League por a tuma luga na 
stadion Dakota. Minister 


nos Seleccion Masculino 

a gana US Virgen Islands Palabranan di pabien 
cu e score di 3-1, golnan na entrenado Sr. Marvic 
anota pa Rovien Ostiana, Bermudez y su staf y ta 
Diederick Luydens y gradiciPueblodiArubacua 
Mishawn Molina. Quin sa di sostene nos Seleccion 


Endy Croes a indica cu 
na luna di mei a haci e 
palabracion cu si cumpli 
y logra renoba e turf y si 
e turf ta aproba pa FIFA, 


FIFA lo d i Farrel a anota e unico gol Masculino. Pabien 
h ERA pa US Virgin Islands. Aruba! Cu disciplina, 
pa hunga e wega cas. Passa PR ” 


Pa conclui, Minister Endy determinacion a logra. 


Tur stakeholder a traha Croes ta gradici Gabinete 

Baki sushi na can- 
dela tabata menasa 
patras di negoshi 
den Steenweg 


Dialuna madruga durante pa- 
truya polisnan atento di dis- 
trito 1 (Oranjestad) nan a haya 
holor di huma di candela, nan 
a busca y a bin encontra cu un 
baki sushi den Kruisweg patras 


di un negoshi den Steenweg ta- 
bata na candela, mesora a pidi 
presencia di bombero na e sitio. 
Na yegada di bombero nan a do- 
mina y paga e candela cu tabata 
menasando e negoshi. 


EXITOSO ASISTENCIA DI YENAMENTO DI 
BELASTING TA SIGUI NA YMCA SAN NICOLAS 


Diamars 17 di October 
2023 Partido AVP lo sigui 
brinda asistencia pa cu ye- 
namento di formulario di 
Impuesto na e comunidad 
di San Nicolas na YMCA. 
For di 7'or te gor di ano- 
chi e team di voluntario di 
Partido lo ta presente na 
YMCA SAN NICOLAAS 
pa asisiti e comunidad di 
San Nicolas cu yenamento 
di e formulario di impues- 
to 2022(Inkomestenbelas- 
ting). 


Lider di Partido mr. Mike 
Eman lo ta presente tam- 
be pa atende e comunidad 
cu otro temanan cu por tin 
tambe y pa scucha Pueblo 
di San Nicolas na YMCA 
hunto cu coleganan y vol- 
untarionan Rene Herde, 
Mike de Meza, Mervin 
Wyatt Ras, Monica Op- 
laat, Dennerich Kelly, 
Wendrick Cicilia y Frits de 
Palm. 


Desde e luna di Septem- 
ber Partido AVP a inicia 
cu anochinan di asisten- 
cia pa cu yenamento di e 
formulario di Impuesto na 
Cas di Partido Playa. For 
di tur skina di Aruba ciu- 


dadanonan a asisti na Cas 
di Partido pa asina ricibi 
ayudo cu nan formulario 
di e equipo di expertonan 
voluntario. 


Centenares di ciudada- 
no a bini Cas di Partido 
playa pa ricibi asistencia 
e ultimo simannan tras 
di lomba y centenares di 
formulario di impuesto a 
wordo yena. Partido AVP 
ta contento cu e reaccion 
di nos comunidad y ta in- 
tenta pa mehora e servicio 
cada afia pa asina por sigui 
asisti nos ciudadanonan. 


Diamars awor, 17 di Octo- 
ber Partido AVP lo sigui 
brinda asistencia pa cu 
yenamento di formulario 
di Impuesto na YMCA San 
Nicolas. 


E documentonan necesa- 
rio cu lo mester trece ta 
resumen di entradanan pa 
afia 2022 (Loonopgaaf), 
Carta nan di interes di 
hypotheek (APFA, FCCA 
OF BANCO), carta di in- 
teres di prestamo per- 
sonal (BANCO, ISLAND 
FINANCE OF TOTAAL 
FINANCE), recibo of com- 


Vi cen 


NA a dl s- A 
YMCA SAN NICOLAS 17 DI OCT 7*00 - 9.00 PM! 


(CUIDO MEDICO, ESTU- 
DIO y GASTONAN IR- 


REGULAR) effectua den e 
aña 2022. 


probante di gastonan ex- 
taoridanrio y adicional 

Homber cu a menasa muhe cu 
cuchiu deteni 


Paradijswijk - Diadomin- 
go anochi un homber a 
wordo deteni, despues cu 
e la bira violento na un 
cas. 


Tawata den careda di 8'or 
pasa cu polis a bay cu ur- 
gencia pa un homber cu 
tawata tin un cuchiu den 


su poder y cu esaki tawata 
kier a hinc'a un muhe. 


Polisnan cu a yega na e 
adres indica a bin topa 


cu e homber tur altera y 
parse e lo tawata tin un 
cuchiu cu ne ainda. Esaki 
a bira motibo suficiente pa 
detene. 


E la wordo transporta pa 
warda di polis, unda cu lo 
bay saca afo kiko tawata e 
motibo cu e la actua di e 
manera eynan. 


Na Tamarijn dama chauffeur a perde 
control bay bolter den rooi 


anochi a 


Diadomingo 
drenta informe di cu un 
auto lo a bolter bay cay 
den rooi na Tamarijn, me- 
sora a dirigi un patruya na 
e sitio. Na yegada di e pa- 


truya a bin compronde cu 
aki ta trata di un accidente 
unda e dama chauffeur a 
perde control baha for di 
caminda bolter bay cay 
den e rooi. E dama afortu- 


nadamente a logra sali for 
di e auto sin ningun lesion 
na su curpa. 

Roadservice a bini na e 
sitio pa atende cu e acci- 
dente aki. 

Ultimo dianan tur hende a 
tende di ‘No More Hotels”. 
Sinembargo pa fraccion di 
MEP esaki ta desde 2018 
caba cu a pone un brake 
riba cambernan di hotel. 
E vision di Gabinete Wev- 
er Croes I tawata fiha riba 
Boutique hotels y cu en- 
foke riba calidad y no can- 
tidad di turista. Sinem- 
bargo e realidad tawata 

Parlamentario Hendrik Tevreden (MEP): 
Maneho di Minister Dangui Oduber a scapa 
Aruba di mas 5 mil camber di hotel 


cu mas di 7 mil kamber a 
wordo reparti bou di min- 
ister T don't give a damn’ 
Sevinger, y minister Dan- 
gui Oduber na su turno ta 
esun cu a logra para mas 
di 5 mil di e camber nan 
aki. Pues e realidad ta cu 
awor 6 aña despues nos 
ta mira e hotelnan fisica- 
mente, pero e proceso y 
comienso tin hopi tempo 


Paardenbaaistraat 10, Oranjestad, Aruba Tel.: (297) 525 - 7555 


www.lottoaruba.com 

andando. 


No More Hotels, e resulta- 
do di T Don't Give a Damn’ 
Tur dos dicho ta conoci den 
nos comunidad awor, esun 
di ‘No More Hotels’ cu a 
wordo gespuit riba muray- 
anan rond Aruba y ‘I Don't 
Give a Damr’ cua actual 
Parlamentario Sevinger a 
expresa su mes den Parla- 
mento cu ne. Pero tambe 
tur dos dicho ta vincula cu 
otro. Ex minister ‘I Don’t 
Give a Damn’ ta e protago- 
nista tras di “No More Ho- 
tels, den e sentido cu bou 
di su encargo asina tanto 
camber di hotel a wordo 
otroga na inversionistan- 
an, cu awe hende no por 
mira horizonte. Desde 
Bubali pa bai Eagle ta be- 
ton so bo ta mira, y si bo ta 
para riba Eagle Beach bo 
no por mira solo sali mas 
di pariba. 


Pa ser exacto 7100 kamber 
di hotel a wordo reparti, 
den tempo di Gabinete 
Eman I y II. Un record 
cu e unico ex minister cu 
a yega mas cerca tawata 
sra. Marisol Lopez- Tromp 
kende tambe ta tin un ra- 
cha di tereno cu e a duna 
na inversionistanan yega 
na dje. 


Na aña 2017 ora cu Gabi- 
nete Wever Croes I, a 
drenta gobierno e total di 
condos y cambernan di 
hotel extra cu sr. Sevinger 
a duna toezegging mester 
a wordo atendi cu ne. E 
reparticion tawata asina 
grandi cu Gabinete Wever 
Croes mester a pone na 
aña 2018 un ‘voorberei- 
dingsbesluit’ pa un 'mora- 
torium' pa area di Palm 
Beach. Pa e tempo ey hopi 
di esnan cu awe ta mira y 
keha riba e hotelnan no a 


comprende o tawata kier 
a kere loke nos a bin ta 
bisando den reunionnan 
di Parlamento cu Aruba 
no tin mas espacio den 
Palm Beach pa construc- 
cion grandi. 


Ni tampoco a comprende 
ora cu Gobierno mester a 
hasi un esfuerso pa reduci 
e cantidad di kamber nan 
aki cu no ta contra desa- 
royo tawata, sino contra 
distribucion descabeya di 
reparticion sin planifica- 
cion bon scrudiña. 


Nos mester ta toch con- 
tento di por a logra reduci 
e cantidad di 7100 te na 


2000 kamber pasobra te 
cu awe ainda tin diferente 
peticionnan di expansion 
pendiente di hotelnan ex- 
istente entre otro esun di 
Holliday Inn Hotel cu a 
pidi mas kamber y cu mas 
sigur no lo por wordo para 
tampoco. 


Kiermen laga nos keda 
alcaso, no ta di awe nos a 
avisa y enfatisa cu na Palm 
Beach sigur nos no mester 
mas hotel, pasobra e ta 
satura caba. Sinembargo 
nos tin di biba cu e reali- 
dad cu ‘No More Hotels’ 
ta e resultado di e maneho 
descabeya di ex minister ‘I 
Don't Give a Damn. 


y 


VALIDO TE DIAMARS 17 DI OCTOBER 2023, 18:00 
ORA 


TEMPO: 

AWE TARDI Y AWE NOCHI: LEVEMENTE TE 
PARCIALMENTE NUBLA Y GENERALMENTE 
SECO 
DEN MARDUGA Y MAYAN: PARCIALMENTE 
NUBLA CU UN AWACERO BREVE 


TEMPERATURA MAXIMO 33 GRADO CELSIUS 
TEMPERATURA MINIMO 27 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 34 PA 45 GRADO CEL- 
SIUS 
UV INDEX: 12 


REGISTRACION DI TEMPERATURA (GRADO 

CEESTUSIM 

AWACERO (MM) DEN ULTIMO 2 
8'AM): 

AIRPORT : MAX 35 / A 

WESTPUNT: MAX 34 / 

STA ROSA: MAX 35 / 


PRONOSTICO DI TEMPO PA P 


å AN: 
PARCIALMENTE NUBLA CU UN AWACERO 
| BREVE. 


BIENTO LO TA FOR DI DIRECCION OOST TE 
OOST- ZUIDOOST Y MODERA TE BASTA 
FUERTE; 

POSIBLEMENTE FUERTE DEN RAFAGA. 
TEMPERATURA (GRADO CELSIUS) 
MAX / MIN LO TA: 33 / 27 

Oranjestad, Aruba -16 Oc- 
tober 2023. Diasabra ul- 
timo, na Piscina Olimpico 
Savaneta a tuma lugar e 


Landamento Artistica 
a cuminsa cu e temporada nobo competetivo! 


o = 


pe — 


prome competencia di Fig- 
uranan y Elementos tec- 
nico. Atletanan a participa 
den e sigiente Gruponan 


di edad: 12 aña y mas jong, 
Youth (13 pa 15 aña), y Ju- 
nior (15 pa 19 aña). 

E resultadonan ta como lo 


sigiente: 

12au: 

1.Khloé Rafini 2.Kather- 
ine Merryweather 3.Zaria 
Wester 4.Victoria Hen- 
riquez 5. Zoé Olmtak 
6.Ninziah Alexander 7. 
Josslyn Velasquez 8.Kay- 
lie Eman 9.Isabella Vasco 
10.Camila Pinillos Lopez 
11. Luisa Pinillos Lopez 
Youth: 

1.Xia Rodriguez  2.Xi- 
ana Hoo 3.Kendra Simon 
4.Sydelle Lopez Henriquez 
Junior: 

1.Angelina Hamoen 2.Mel- 
anie Tromp 3.Mariajose 
Salazar 4.Harianny Abreu 
5.Emylaine Mathilda 
Esaki tawata e prome 
competencia pa e tempo- 
rada 23-24 y lo ta parti di 
e proceso pa forma e selec- 
cion cu lo bai representa 
Aruba otro aña na compe- 
tencianan international. 


Aki dos siman e atletanan 
senior Kyra Hoevertsz y 
Mikayal Morales lo biaha 
pa Chile pa participa na e 
PanAmerican Games. Nan 
lo participa den e evento 
di Duet Liber y Tecnico. 
Mikayla y Kyra a logra cla- 
sifica na luna di Juni na e 
Weganan Centro Ameri- 
canos y del Caribe cu a 
tuma lugar na El Salvador. 
Durante e Weganan Pa- 
namericano tin e mesun 
programa cu na Weganan 
Olimpico, kiermen cu tin 


solamente evento di Duet 
y di Team. E atletanan aki 
tawatin un preparacion 
hopi intensivo e ultimo lu- 
nanan y ta optimal prepr- 
ara pa duna un tremendo 
presentacion. 


Barracudas Aruba ta in- 
vita mucha muhe y mucha 
homber nan entre 6 — 10 
aña pa bin sera conoce cu 
e deporte di landamento 
artistico. Tur training ta 
tuma lugar na piscina 
Olimpico Roly Bislik na 
Savaneta. Si tin interes pa 
hasi un “tryout” por tuma 
contacto libremente na 
5930674 of por pasa na pi- 
scina na Savaneta tur dia- 
huebs pa 5.30pm. E unico 
rekesito cu tin ta cu e mu- 
cha mester por landa. 


Ken nos ta? 

Barracudas Artistic 
Swimming desde 1974 a 
introduci e comunidad di 
Aruba na e bunita deporte 
di natacion sincronisa cu e 
meta principal pa brinda 
atletanan oportunidad- 
nan pa desaroya y prepara 
nan mes den e deporte pa 
competencianan interna- 
tional. 

Pa mas informacion por 
bishita nos riba Facebook 
@barracudas.aruba, In- 
stagram — arubaartistic- 
swimming of Website: 
www.barracudasaruba. 
com 


STICHTING 


BLOEDBANK 
ARUBA 


Registra pa bira donante na www.bloedbankaruba.aw 


BO SANGER 
TA SALBA BIDA! 


0 587 0002 
O StichtingBloedbankAruba 

Den cuadro di colaboracion entre 
Aruba y Curacao riba topico di 
descapasidad mental y rehabilitacion 
DVG a haci bishita na De SGR-Groep 


ARUBA- 16.10.2023. Den 
cuadro di intercambio y 
colaboracion riba e tere- 
no di cuido pa persona cu 
limitacion mental y otro 
trastornonan, reciente- 
mente representantenan 
di Departamento di Salud 
Publico y Ambiente Feliz 
a haci un bishita di 4 dia 
na De Stichting voor Ge- 
handicapten- en Revalida- 
tiezorg (de SGR-Groep). E 
delegacion di Aruba a hanja 
rondleiding y informacion 
di Fundacion Verriet ( cu ta 
ofrese vivienda y pasadia na 
casi 500 persona cu un lim- 
itacion), sentro Mia Brem- 
mers, Revalidatiecentrum, 
Curacao Orthotics & pros- 
thetics; tur ta cai bou di de 
SGR-Groep. Tambe a haci 
bishita na Clinica Capriles y 
Fundacion Birgen di Rosa- 
rio cu ta traha hunto cu de 
SGR-Groep riba e tereno di 
revalidatiezorg. De Directie 
Volksgezondheid tambe a 
logra sinta cu SVB y e Min- 
isterie di gezondheid, milieu 
y natuur na Curacao tocante 
e maneho di revalidatiezorg 
na Curacao. 

Meta di e bishita aki tawata 
pa tuma nota di e forma con 
Fundacion Verriet cu ta cai 
bou di De SGR-Groep ta 
traha y con e cuido ta struc- 
tura pa e grupo di person- 
anan cu diferente limitacion 
y trastorno. Y alabez pa Di- 
rectie Volksgezondheid por 
hanja mas informacion di 
e maneho di personanan cu 
pa diferente motibo mester 
di guia di rehabilitacion pa 


por funciona atrobe den co- 
munidad na Curacao. 

Na Aruba tin hopi peti- 
cion pa pasadia of cuido 
residencial pa esnan cu tin 
descapasidad mental y otro 


trastornonan compleho. 
Apesar cu tin diferente fun- 
dacion y organisacion trah- 
ando riba esaki. Ta sinti cu 
tin espacio pa mehoracion y 
structuracion pa por brinda 
miho calidad di cuido y guia 
na e grupo aki. 

Directie Volksgezondheid 
Aruba, den colaboracion cu 
otro fundacion/organisa- 
cion manera Ambiente Fe- 
liz, Stichting voor Verstand- 
elijk Gehandicapten Aruba, 
Stichting Hunto, Respaldo, 
Ministerie van Justitie y 
Sociale Zaken y Directie So- 
ciale Zaken, a uni forsa pa 
inventarisa kico tur ta nece- 
sario na Aruba pa por reali- 
sa un cuido specialisa asina 
pa personanan cu diferente 
limitacion y trastorno. E 
intencion ta pa amplia e 
colaboracion entre Aruba 
y Curaçao ariba e tereno di 
gehandicaptenzorg y tambe 
uni man cu otro isla den Ca- 
ribe ariba e tereno di dere- 
cho y inclusion pa persona 
cu un limitacion. 


Pa mas informacion like 
nos Facebook page Direc- 
tie Volksgezondheid DVG 
Aruba, Follow nos riba In- 
stagram directie_volksge- 
zondheid_aruba, subi nos 
website www.dvg.aw, yama 
nos na 5224200 of mail nos 
na 


Pastoor Raffy a bendiciona 
e Kalender 2024 di Brazil 
Taekwondo Stichting 


Pastoor Raffy a bendi- 
ciona tur e Kalendernan 
di aña 2024 di Brazil Tae- 
kwondo Stichting. 

Clifford Rasmijn Presi- 
dente di Brazil Taekwondo 
Stichting a gradici Pastoor 
Raffy Cananea di Parokia 
Santa Teresita San Nico- 
las. 


Awo tin lus berde pa cum- 
insa bende e Kalendernan 
cu e meta di bay Korea na 
aña 2024 hunto cu e atle- 
tanan pa participa na un 
camp training y campe- 
onato. 

Tur hende cu ta desea un of 
mas Kalender por manda 
WhatsApp na 564-6073 
of Mail na clifford_ras- 
mijn@hotmail.com of via 


Facebook Messenger di 


Brazil Taekwondo Sticht- 


NOBENA NA HONOR DI SAN HUDAS 
THADEO NA MISA INMACULADA CONCEP- 
CION SANTA CRUZ 


Diahuebs dia 19 di oktober 2023 ta cum- 
insa e nobena na honor di San Hudas 
Thadeo, 

“E SANTO DI SPERANSA”, Patrono di 
esnan desespera i di casonan dificil. 


Nos ta resa tur dia e Santo Rosario na 
honor di Mama Maria i despues nos ta 
resa e oracion di nobena na honor di San 
Hudas Thadeo. 

E Santo Rosario ta cuminsa: 

Diahuebs dia 19 i tur otro dianan pa 6.15 
p.m. sigui pa un Santo Sacrificio di Misa 
pa 7.00 p.m. 

cu excepcion di Diadomingo dia 22 cu ta 
pa 7.15 a.m. sigui pa un Santo Sacrificio 
di Misa pa 

8.00 a.m. 

Diabierna dia 28 lo ta e fiesta di San Hu- 
das Thadeo. Pa 6.15 p.m. lo tin un Ro- 
sario na honor di Mama Maria i cantica 
na honor di San Hudas Thadeo sigui cu 
Santo Sacrificio di Misa pa 7.00 p.m. 


Pastoor Jairo Maduro, Pader Jose Navas 
1 Grupo di Oracion San Hudas Thadeo 


Santa Cruz ta invita cordialmente tur de- 


boto di Mama Maria i San Hudas Thadeo 
1 pueblo di Aruba en general pa asisti na 
e nobena aki. Nos ta resa pa bendicion i 
paz pa nos Dushi Aruba cu ta pasando 
awor den problemanan fiananciero etc., 
pa combercion di pecadornan, crecemen- 
to di fe i tambe pa paz mundial. 


Ta pidi tur fielnan pa bini cu e buki di no- 
bena pa nos resa i canta for di dje. 

Dia di alimentacion; 
Awa ta Bida; Humanidad nutritivo for di antiguo 
pasado te cu futuro 


o AA SRP 


Awa ta fini pero un recurso natu- 
ral balorabel infinito. Sin awa no 
lo tin cuminda ni bida. Siglonan 
pasa naturalesa inventa di hu- 
manidad e abilidad na agricul- 
tornan pa descubri formanan 
di muha nan cultivo dunando 
origen na agricultura y comu- 
nidadnan. Esaki a revoluciona e 
forma di locual personanan por 
produci alimentonan y duna bida 
na diferente civilisacion di henter 
mundo. No tabata un casuali- 
dad cu e prome civilicacionan di 
Mesopotamia y Egipto a crese pa 
medio di e precioso recurso aki 
desaroyando na oriyanan di riu y 
suelonan rico. For di e riunan di 
Trigris y Euphrates cu a alimenta 
Sumerian, Assyrian y Babylo- 
nian Kingdoms, e bunitasa cu ta 
foresta e Kingdom of Egypt, ri- 
unan Indjan, Blue y Yellow Riv- 
ers na India y China. E cuna di 
civilisacion por ta diferente pero 
e inicio tabata awa. 

For di antigüedad te cu actuali- 
dad e comunidadnan a wordo in- 
fluencia directamente pa calidad 
y cantidad di awa. Pa garantisa 
un suministro adecuado di awa 
potabel den regionan acomoda- 
bel, personanan ta desaroya for- 
manan innovativo pa trata y cu 
un maneho adecuado. 

Awendia irigacion no ta asina 


emocionante mas. Pero siglonan 
pasa e metodo aki tabata un di e 
principal invento cu a transforma 
agricultura. Mas tanto den ar- 
eanan specialmente unda condi- 
cionnan di clima ta mas dificil y 
duro y mas pio ainda cu menos 
awasero. 

Den registronan Antiguo Griego 
y Chines tin evidencianan di e 
asina yama “Technological Mile- 
stone” di nos historia, e descu- 
brimento di desalinisacion di 
awa. Esaki a marca e capacidad 
di colecta awa potabel for di awa 
di lama, awa salo permitiendo un 
fuente nobo di abastecimento di 
awa dushi. Awa tabata, y ta sigui 
ta ensencial pa productividad ag- 
ricola y contribuyente significan- 
te pa seguridad di cuminda. Hasi 
awa sigur y accesibel pa un y tur 
sin laga ningun hende un banda 
ta sigui ta precupante awendia. 
Tin poco lugar na mundo unda 
cu awa ta accesibel den cantidad- 
nan adecua pa satisface e necesi- 
dad di e ser humano. E disponib- 
lidad, ausecia of escasez di awa a 
marca historianan di humanidad 
y e ta sigui ta un di preocupa- 
cionan mas solicita cu e ser hu- 
mano tin cu enfrenta awendia. 
Dado caso ta spera cu poblacion 
mundial lo supera 9 mill miyon 
pa 2050, lo bai ta mas necesario 


pa alimenta e poblacion mundial 
creciente na un manera saluda- 
bel y sostenibel. 

Tin varios preocupacion rela- 
ciona cu awa manera nos comu- 
nidad global mester enfrenta, 
escasez di awa, contaminacion di 
awa y distribucion desigual na e 
recursonan di awa. 


Pa adresa e desafionanan huridi- 
co actual nos mester garantisa 
uzo eficas di awa den systimanan 
agro alimento, busca maneranan 
sigur pa re-uza awa, salvaguar- 
dia nos sistemanan di awa agri- 
cola y proporciona alimentonan 
nutritivo accesibel pa tur hende, 
enfrentando cambionan climati- 
co y e demanda creciente. 


Mercado Santa Rosa 

Enconeccion cu e celebracion 
aki di Dia di Alimentacion De- 
partamento di Agricultura, Cria 
y Pesca Santa Rosa tin su cel- 
ebracion cu Mercado Santa Rosa 
diadomingo 29 di oktober. Nos ta 
cuminsa for di gor di mainta y ta 
sigui te cu 20r di atardi aki mes 
na Santa Rosa den e parti frutales 
caminda nos lo bai tin varios tent 
cu lo enfoca riba Dia di Alimen- 
tacion. Un sin fín di standnan 
di cuminda crioyo manera entre 
otro, Comcomber Stoba, Sopi 


Carni, Pisca Hasa, Rabo di Baca 
Stoba y hopi mas. Cosnan dushi 
manera nos Mercado Santa Rosa 
so por ofrecebo. E Bolo den dife- 
rente sabor, Koeki, Drigidek pa 
asina satisface bo gusto. Produc- 
tonan natural pa cabey y cutis cu 
no por falta. Diferente otro pro- 
ducto traha localmente manera, 
Jam den diferente sabor, Biña, 
diferente sabor di likeur manera 
Cashew, Guyaba, Mango y Ba- 
cabo. Fruta cu Berdura nunca 
por falta den nos Mercado Santa 
Rosa cosecha for di nos mesun 
suelo. Anto si ta carni fresco bo 
mester, wak pabo ta trempan 
paso lo tin Carni Cabrito, Carne, 
Baca y Porco fresco bon paketa. 

Santa Rosa ta extende un 
invitacion personal na bo perso- 
na pa bishita nos sin falta diado- 
mingo 29 di oktober venidero for 
di 9'or di mainta cu nos Mercado 
Santa Rosa y probecha di tur 
locual nos lo bai tin pa ofrece y 
cu prijsnan alcansabel pabo cart- 
era. 

Celebracion di Dia di Ali- 
mentacion ta aki na Santa Rosa, 
wak pabo tey! 


“Awa ta Bida, Awa ta 
Cuminda. Awa ta Conecta nos; 
Eta nos historia comparti, Pre- 
sente y Futuro”. 

Diamars 17 October 2023 


Sefior ta mi Wardador, mi no tin falta di nada 

Den cunucu yen di yerba berde, E ta pone mi sosega 

E ta hiba mi na awa trankil, pa mi bolbe haya forsa 
Mi tin Dios pa Wardador, pues mi no tin falta di nada 

Cu inmenso tristesa na nos curason, 
pero conforme cu boluntad di Dios 
y agradecido pa tur locual el a haci y significa pa nos, 
Nos ta participa fayecimento di: 


Sr. Geronimo “Chomon” Croes 
»_ Ex empleado di Lago 


Jer 1 


bt S september 193. 


+ 8 october 2023. 
a MA 


Zedrick Croes 
Considera como nieto: Answin Lacle 
Rumannan den feliz memoria: Ana Maria Boekhoudt-Croes y famia 
Paulus Croes y famia 
Elizabeth Feliciana-Croes y famia 
Francisco Croes y famia 
Constancia Kelly-Croes y famia 
Porfilio Croes y famia 
Swa y cuñanan: Zenovia Wever-Ras y famia 
Rosenda Ras 
Juan (Nato) Ras y famia 
Casimira Ras 


Ayudantenan: Kathy, Bibi, Rob, Margarita 


Sobrina y sobrinonan, prima y primonan, comer y compernan, 
ihanan, bisiñanan, amigonan y demas famia 
Ta invita pa asisti na e acto di entiero cual lo tuma lugar 
diamars 17 october 2023 pa 4'or di atardi saliendo di 
Misa Inmaculada Concepcion pa santana De Vries na Santa Cruz 
E restonan mortal lo ta reposa den misa for di 2or di atardi 
Oportunidad pa condolencia lo ta dialuna 16 october 2023 
na The Olive Tree Funeral Care & Crematory na Piedra 
Plat di 7pm pa 9pm 
Disculpa nos si den nos tristesa nos por a lubida di menciona 
un of otro famia. 
Nos ta lamenta cu despues di entiero no ta ricibi bishita di 
condolencia na cas. 


Un dia fructifero y cu Dios brasa 
boso cu Su amor paternal y cu Su 
misericordia infinito 


Señor a bis'e: ‘Mira, fariseonan, boso ta laba parti 
pafo di beker y di tayo, ma di paden boso ta yena cu 
violencia y maldad! Lucas 11,39 


E fariseonan ta hendenan cu ta tene nan mes es- 
trictamente na nan tradicion. Nan ta practica e ley 
”al pie de la letra” y ta preocupa solamente cu e cos- 
nan externo pero pa Señor loke ta importante ta e 
puresa interior. Hesus ta mustra nan cu nan no por 
biba di aparencia y 

hipocresia. Dios ta wak nos curason p'esey nos no 
por duna importancia na loke ta exterior pero laga 
nos yena nos curason cu e Amor di Dios. 

Hesus ta compara e ser humano cu un beker cu 
mester ta limpi paden y pafo y segun e enseñansa 
di e Maestro cu e beker por ta limpi paden, sola- 
mente ora nos tin compasion cu esnan den necesi- 
dad. Vers. 41 ta un 

invitacion na esnan cu tin e manera financiero pa 
nan encontra e puresa berdadero haciendo limosna 
y imitando e misericordia di Dios pa e pobernan. 
Laga nos pidi Spirito Santo pa move den nos pa nos 
obranan por ta puro y sincero. 


Oracion: Tata Celestial, laba nos pensamento y cu- 
rason cu Bo Sanger Precioso y Poderoso p'asina 
nos bon obranan por brota di nos interior pa Bo y 
pa nos prohimo pa nos por agrada Bo manera San 
Ignacio cu apesar di a wordo condena e tabatin 
preocupacion profundo pa su prohimo pa medio di 
Cristo nos Señor. Amen. 

